ifj. Sonkoly László kedveli a technikás játékot
Sorozatunkban ismert Csongrád megyei szurkolókat mutatunk be, akik kedvenc csapatuk mérkõzéseinek jellegzetes arcai. A Szegedi TE férfi tekecsapata minden hazai mérkõzésén ott van ifjabb Sonkoly László.
A Szegedi TE férfi tekecsapatának állandó és hûséges szurkolója ifjabb Sonkoly László (34), aki az együttes körüli valamennyi eseményt követi élõben és interneten is.
– Kilencévesen a Dózsában sakkozással kezdtem, 11 éves koromtól a Szeolban kosárlabdáztam, majd asztaliteniszeztem, 1994 óta tekézek, míg két-három éve bowlingozok. Ám immár a teke az elsõ számú sportág, mert technikás mozgásforma. Három évig a Postásban játszottam, majd a GLB-ben, most pedig a Temesvári Hús együttesében szerepelek. Ha lesz lehetõségem feljebb lépni mondjuk egy NB-s csapatba, feltétlenül kihasználom azt a sanszot. Amikor tudok, jelen vagyok a Szegedi TE hazai meccsein, szurkolóként pedig a legnagyobb élmény a négyszeres világbajnok Kiss Norbert játéka, illetve az elõzõ évi négyes döntõ szegedi állomása, amikor a Szeged kilencedszer nyerte meg a Szuperligát – nyilatkozta ifjabb Sonkoly László.
Öt sportágat próbált ki, ám a teke maradt. A kérdés: miért?
– Szegeden nagyon népszerû a teke, hiszen sokan csinálják. Van egy szuperligás csapat, a városi bajnokságon kívül pedig, ahol tizenhét csapat indult, rendeznek Postás-bajnokságot is. A sportág további fejlõdés elõtt áll, ez látszódik, azt viszont nem értem, miért népszerûbb például a hozzá hasonló, de nem vele összkeverendõ bowling. Persze értem én: mert könnyebb. Nagyobb a golyó, hasasabb és több a bábu, de aki szereti a kihívásokat, a technikás játékot, mint például én, az a tekét választja – vélte a drukker.
Szomorú hír jött: a legutóbbi szegedi közgyûlés után veszélybe kerül a tekecsapat léte.
– Bízom abban, hogy megmentik a csapatot. A városban a kézilabda, a vízilabda és a futball a legnépszerûbb sportág, de igenis szükség van a tekére, amely az utóbbi évtizedben termelte az eredményeket, sorban szerezte a kupákat – tette hozzá végül ifjabb Sonkoly László.
teke Szegedi Tekézõk Egyesülete szurkoló